คิม จุน-ซู

| คิม จุน-ซู |
| --- | --- |

ข้อมูลพื้นฐาน
รู้จักในชื่อ: XIAH
เกิด:  (1986-12-15) 15 ธันวาคม ค.ศ. 1986 (38 ปี) จังหวัดคย็องกี เกาหลีใต้
อาชีพ: นักร้อง นักแสดงละครเวที นักเต้น นายแบบ

อาชีพทางดนตรี
แนวเพลง: เคป็อป ป็อป อาร์แอนด์บี แดนซ์
เครื่องดนตรี: เสียงร้อง เปียโน
ช่วงปี: 2003–ปัจจุบัน
ค่ายเพลง: เอสเอ็ม C-JeS Palm Tree Island
สมาชิกของ: เจวายเจ
อดีตสมาชิก: ทงบังชินกี เอสเอ็มทาวน์ AnyBand


ชื่อเกาหลี
ฮันกึล: 김준수
ฮันจา: 金俊秀
อาร์อาร์: Gim Jun-su 
เอ็มอาร์: Kim Chunsu 
ชื่อในวงการ
ฮันกึล: 시아
ฮันจา: 細亞
อาร์อาร์: Sia 
เอ็มอาร์: Sia 
 
 นักดนตรี

ลายมือชื่อ

 
นักดนตรี
คิม จุน-ซู (อังกฤษ: Kim Jun-su; (เกาหลี: 김준수; ฮันจา: 金俊秀; เกิด 15 ธันวาคม ค.ศ. 1986) หรือเรียกสั้น ๆ ว่า จุนซู หรือรู้จักกันในอีกชื่อหนึ่งว่า ชีอา (Xia หรือเขียนด้วยตัวใหญ่ทั้งหมดเป็น XIA; /ʃiˈɑː/ shee-ah; เกาหลี: 시아) เป็นนักร้อง นายแบบ นักเต้น และนักแสดงละครเวทีชาวเกาหลีใต้ เขาเป็นสมาชิกของกลุ่มป๊อปเกาหลีและต่อมาเป็นดูโอเจวายเจ และเป็นหนึ่งในสมาชิกดั้งเดิมของบอยแบนด์ ทงบังชินกี
ซีอา จุนซู (เกาหลี: 시아준수; อังกฤษ: Xiah JunSu) หรือ Junsu (ญี่ปุ่น: ジュンス; โรมาจิ:  Junsu) ซึ่งที่มาของชื่อ Xiah  นั้นได้มาจากการออกเสียงคำว่า เอเชีย ในภาษาเกาหลี ความหมายคือการเป็นที่รู้จักไปทั่วเอเชีย นั่นเอง โดยคำว่า Xiah JunSu เขียนเป็นภาษาเกาหลีได้ว่า 시아준수 ออกเสียงว่า ซีอาจุนซู ซึ่งภายหลังในปี 2012 เขาได้ออกอัลบั้มในนามของ 'XIA' และใช้ชื่อ 'คิมจุนซู' ในฐานะนักแสดงละครเวที
จุนซูเดบิวต์ในปี 2003 ในฐานะสมาชิกของ TVXQ ซึ่งเป็นบอยแบนด์ที่ก่อตั้งโดย SM Entertainment ซึ่งก่อนหน้านี้จุนซูเป็นเด็กฝึกมาหกปีแล้ว เขาออกอัลบั้มเกาหลี 4 อัลบั้ม, อัลบั้มญี่ปุ่น 4 อัลบั้ม, ซิงเกิ้ลญี่ปุ่น 30 เพลง และซิงเกิ้ลเกาหลีหลายเพลงในช่วง 6 ปีแรกในวงการเพลงในฐานะ TVXQ
ในปี 2009 จุนซูและเพื่อนสมาชิก แจจุง และ ยูชอน ได้ยื่นฟ้องต่อ SM Entertainment โดยให้เหตุผลว่าสัญญาพิเศษของพวกเขานั้นเสียเปรียบเพียงฝ่ายเดียวต่อศิลปินและควรถูกยกเลิก ศาลกลางกรุงโซลตัดสินให้ทั้งสามคนชนะคดี และได้มีคำสั่งให้ค่ายเพลงยกเลิกสัญญาของพวกเขา ทั้งสามคนกลับมารวมตัวกันและก่อตั้ง JYJ ในภายหลัง ในฐานะ JYJ จุนซูได้ออกอัลบั้มภาษาอังกฤษ 1 อัลบั้ม, อัลบั้มภาษาเกาหลี 2 อัลบั้ม, ซิงเกิ้ลญี่ปุ่น 1 ชุด และ ซิงเกิ้ลเกาหลี 1 ชุด
จุนซูเริ่มต้นอาชีพเดี่ยวของเขาในปี 2010 ด้วยการเปิดตัว ซิงเกิ้ลญี่ปุ่น 'intoxication' ซึ่งขึ้นถึงอันดับ 2 ในชาร์ตซิงเกิล Oricon ของญี่ปุ่น ในปีเดียวกันนั้น เขาได้รับบทโวล์ฟกังโมสาร์ทในละครเวทีเรื่องแรกของเขา Mozart! เขาประสบความสำเร็จเป็นอย่างมาก โดยได้รับรางวัลนักแสดงหน้าใหม่ยอดเยี่ยมจากทุกเวทีในปีนั้น เขาได้รับการยอมรับจากรุ่นพี่และคนในวงการ ว่าเป็น blueship ผู้มาเปลี่ยนแปลงวงการละครเวทีของเกาหลี และเป็นไอดอลชายเพียงคนเดียวที่ได้รับรางวัล Best Male Actor ของวงการละครเวทีในงาน 18th Korea Musical Awards ปี 2012
ในเดือนพฤษภาคมปี 2012 เขาได้เปิดตัวอัลบั้มโซโล่เดี่ยวของเกาหลีชุดแรกของเขา Tarantallegra ภายใต้การดูแลของเอเจนซีใหม่ C-JeS Entertainment ภายใต้ชื่อ 'XIA' เขาได้เริ่มทัวร์คอนเสิร์ตรอบโลกครั้งแรกของเขา และได้ออกอัลบั้มเดี่ยวอีก 3 อัลบั้มและซิงเกิลเพลงเกาหลีต่างๆอีกมากมาย แม้จะมีข้อจำกัดในการออกทีวีในประเทศเกาหลีใต้ ซึ่งเป็นผลมาจากการแทรกแซงกีดกันของ SM Entertainment อัลบั้มโซโล่ทั้ง 4 อัลบั้มของจุนซูก็สามารถขึ้นถึงอันดับ 1-2 ในชาร์ตของเกาหลี และขึ้นอันดับ 5-14 ในชาร์ต Billboard World Albums  จากนี้เขายังเป็นที่รู้จักในเรื่องพลังในการขายตั๋วคอนเสิร์ตและละครเพลงของเขาจนหมดภายในไม่กี่นาที สื่อเกาหลีใต้ขนานนามเขาว่า "the ticket power"